stanford-oval/wikipedia huggingface dataset:
אשת הכשפים
עלילה

ניקולס והתאומים בלונדון, מעוזו של די, בורחים מהג'יני קוקולטי ומהמפלצות ששלח די לתפוס אותם ולא יכולים להשתמש בהילותיהם כדי שהאשמנים הקדמונים החיים בלונדון לא יגלו אותם. סן זרמן שולח את חברו פלמדס האביר הסרקני לעזרתם של התאומים ופלמל. פלמדס לוקח אותם לביתו שבלונדון אשר נמצא בלב מגרש מכוניות ישן, מגרש המכוניות בנוי בצורת טירה עם חומות תעלה וכל אמצעי המיגון האפשריים. ג'וש שלפני כמה שעות נוערו כוחותיו על ידי מרס אולטר מקבל יכולת מתנה ממרס: מרס הפך את ג'וש לאסטרטג מלחמה.
פלמל מחפש משהו שילמד את התאומים את קסם המים והאפשרות היחידה היא המלך גילגמש בן האלמוות הכי זקן עלי האדמות, החיסרון הוא שגילגמש הוא מטורף לגמרי עקב כל שנות חייו, וזיכרונותיו מבולבלים. כאשר ג'ון די מוצא את התאומים בביתו של פלמדס התאומים נערכים לקרב ביחד עם בן אלמוות נוסף ויליאם שייקספיר ולהקת כלבי גבריאל. ג'ון די מגלה שאדונו האשמן שלח את הארכון קרנונוס ועדת הציידים שלו לעזור לו לתפוס את פלמל והתאומים, הארכונים הם הגזע ששלט בכדור הארץ לפני דגולי הקדמונים. באותו זמן פרנל כלואה באלקטרז ואינה יכולה להשתמש בהילתה כדי שהספינקס לא תמצא אותה. אריופ אנאפ העכבישה הגדולה עוזרת לפרנל להחלץ ממלכודת שבן האלמוות בילי הנער טמן, הוא שלח נחיל של זבובים מלאים ברעל כדי שיעקצו את אריופ אנאפ ועכבישיה.
אריופ אנאפ כמעט מתה ואז פרנל משתמשת בהילתה כדי לשלוח את הזבובים משם בעזרת ריח של מזבלה. אריופ אנאפ פצועה קשה ולכן היא עוטפת את עצמה בקורים ונכנסת לתרדמת כדי להחלים. בלונדון פלמל התאומים ופלמדס בורחים מקרנונוס, די מנסה לעצור אותם עם אקסקליבר חרב הקרח אך ג'וש מגיע עם קלרנט חרב האש ונלחם בו, ג'וש מנצח ובינתיים ששייקספיר מסיח את דעת הצבא של קרנונוס פלמדס, פלמל והתאומים נוסעים לפגוש את גילגמש. כשהם מוצאים את גילגמש הוא מסכים ללמד אותם את קסם המים אבל לאחר שהוא מלמד אותם די וקרנונוס מאתרים אותם וצבא של יצורים מבעיתים רודף אחריהם. ג'וש משתמש בקסם המים החדש שלמד ובקלרנט כדי להילחם אך בקרב הוא מאבד את קלרנט. הם מצליחים לברוח לסטונהנג' שם יש שער שיכול להעביר אותם בחזרה לסן פרנסיסקו, התאומים מפעילים את השער והם בורחים. באלקטרז מחליטה פרנל לדבר עם המוריגן אלת העורב שכלאה בכלא של אריופ אנאפ, באמצע השיחה המוריגן נרדמת ושתי ישויות אחרות משתלטות על גופה - אחיותיה המֵאכֵה והבֵייב, אחיותיה של המוריגן מגלות לפרנל שתמיד שלושתן התחלקו בגופה של אלת העורב עד שיום אחד המוריגן כישפה אותן ושלטה לבד וכעת הם הצליחו להשתחרר והשתלטו מחדש על גופן. פרנל משחררת את אלת העורב והמאכה והבייב מתחייבות לעזור לה בחזרה. כשמקיאבלי ובילי הנער מגיעים לאי כדי להרוג את פרנל, אלת העורב מטעה אות ולוקחת אותם עמוק לכלא ובינתיים פרנל גונבת את סירתם ובורחת מהאי לסן פרנסיסקו שם פוגשת את בעלה והתאומים.
בלונדון מתעורר די ומגלה שג'וש השאיר את קלרנט החרב שחיפש תמיד, הוא מאחד את קלרנט ואקסקליבר שהופכות לחרב אחת חזקה.
צילה פרידמן

| --- | --- |

 לידה:  1948 (בת 77 בערך) תל-אביב, פלשתינה (א"י) 
 מקום לימודים:  מרכז גוטסמן לתחריט 
 תחום יצירה:  ציור, מיצב 
 www.zilafriedman.com
 
צילה פרידמן (נולדה ב-18 בדצמבר 1948) היא אמנית רב תחומית היוצרת בתחומי הציור, הרישום והמיצב. חלק מהעבודות מהוות רישום קלאסי על גבי נייר וחלקן מתפתחות למיצב רישומי. בנוסף, עבודות וידאו ארט, בהן היא בוחנת את מערכת היחסים בין המילה המדוברת והמילה הרשומה באמצעות מניפולציות סאונד וכתוביות.
ביוגרפיה

נולדה בתל אביב לדוד ויהודית פרידמן, ניצולי השואה מהונגריה, משושלת ר' שלמה גנצפריד מחבר קיצור שולחן ערוך. עלו לישראל דרך מילאנו, ב-קדימה (אוניית מעפילים), 1947, ומיד נשלחו למחנות המעצר בקפריסין. לאחר שהות של שנה, עלו בעליה לגאלית באוניית קדמה, 1948. אביה הוא בן למשפחת רבנים אורתודוקסים, מצאצאי הרב שלמה גאנצפריד.

 גדלה בגבעתיים ובני ברק ולמדה הנדסה בשלוחה של הטכניון ועסקה שנים רבות בתכנון אינסטלציה. במקביל עסקה באמנות פלסטית. בשנים 1989–1992 למדה אמנות במכללה לאמנות של פרדי פביאן. בשנים 1998–1999 למדה ניהול פרסום באוניברסיטת תל אביב וב־2009 למדה תחריט בסדנה במרכז גוטסמן לתחריט - בקיבוץ כברי.
ב-2012 קיבלה מלגת שהייה ב-Cite' internationale des Arts Paris ,(Artists in residencies), פריז. משרד החינוך והתרבות.
הייתה בין מקימי ארגון אימפקט, עמותת הארגון המקצועי של האמנים הפלסטיים בישראל, שהוקם בשנת 2000, והייתה מזכירת הוועד עד שנת 2008.
משנת 2010 ועד 2020, לימדה ציור במרכז הספורט איל"ן ברמת גן.
יצירתה

מצע הנייר הגרפיט והעיפרון הם חומרי העבודה הבלעדיים של צילה פרידמן. את החיפוש האמנותי שלה ואת הדחף לביטוי עצמי היא מבטאה באמצעות שני החומרים האלה. היא שבה ומשכללת את השימוש בהם ומתוך כך מבססת את יכולת הביטוי העצמית שלה כאמנית.
הזירה בה היא פועלת נזירית ומצומצמת: מיעוט חומרים, מיעוט צבע ומשטר עבודה חמור שמכתיבה הבחירה בביטוי המופשט שאינו מערב דימויים מן החיים אלא מבסס לעצמו אמירה התובעת מן הצופה התבוננות איטית ומעמיקה. כמו בהאזנה למוזיקה הנוגעת בתחושות וברגשות שקשה, ולעיתים בלתי אפשרי לתרגמם למילים נוגעת פרידמן בחמקמק, במה שאנו מרגישים ויודעים אבל לא יכולים להשיג.
החיפוש האמנותי והחיפוש העצמי שלובים זה בזה. פרידמן מספרת על עצמה, משחזרת את התפרים האישיים בגוף, הנדמים כמפה טופוגרפית. המסע האישי והמסע הקולקטיבי נתפרים כל הזמן מחדש.
מענקים ופרסים

2000 - פרס כבוד, Art Ability, מלוורן, פנסילבניה
2002 - פרס שלישי, Art Ability, מלוורן, פנסילבניה
2008 - קרן רבינוביץ' לתמיכה באמנים
2012 - פרס מלגת שהייה, ב-Cité Internationale des Arts, פריז. משרד החינוך והתרבות.
פרסומים נבחרים

2017 - רעיה זומר, טקסט לקטלוג התערוכה, מה מ{נ)שתנה?!
2017 - דליה דנון, טקסט לקטלוג, Happily Ever After
2016 - אסד עזי, טקסט, והיא אמרה...והיא אמרה
2016 - אפי גן, טקסט לקטלוג התערוכה, ויהי ערב ויהי בוקר
2015 - רחל זמר, טקסט לקטלוג, ממעמקים
2014 - אירית לוין, טקסט לקטלוג, אדמה
2014 - אפי גן, טקסט לקטלוג, אבני שפה
2013 - אורלי הופמן, טקסט לשיחות סלון
2012 - טלי כהן גרבוז, טקסט לקטלוג אוסף עודד שתיל, לא למכירה
2011 - דר' קציעה עלון, טקסט לקטלוג, נעולות
2011 - אורה קראוס, טקסט לקטלוג התערוכה, משחקים באש
2010 - אפרת פלד שדה, טקסט לקטלוג התערוכה, מתעסקות עם אלוקים
2010 - אילה רז, טקסט לקטלוג התערוכה, טקסט טקסטורה וטקסטיל
2009 - דפנה נאור, טקסט לקטלוג התערוכה, חשבון נפש
2009 - דוד שפרבר, טקסט במקראי קודש, מועדי ישראל, אוניברסיטת בר-אילן, חשבון נפש
2009 - שמעון לב, טקסט, מבוע ליצירה יהודית, חשבון נפש
2008 - דר' קציעה עלון, טקסט לקטלוג התערוכה, כדורי תפילה
2008 - בטיה ברוטין, טקסט לקטלוג התערוכה, רובדי זיכרון אמנים ישראלים
2006 - גלית לנדאו, טקסט לקטלוג התערוכה, קו במרחב
2005 - אירית לוין, טקסט לקטלוג התערוכה, בחירת אספן
2004 - רחל זמר, טקסט לקטלוג התערוכה, האדם איו עץ השדה
2004 - עודד פיינגרש, טקסט לקטלוג התערוכה, רישום, ישן חדש
2004 - עדה נעמני, טקסט לקטלוג התערוכה, רישומים
2003 - טקסט לקטלוג התערוכה, B-con Plaza, Beppu city
2003 - אילן ויזגן, טקסט לקטלוג התערוכה, רשמים
2001 - אילן ויזגן, טקסט לקטלוג התערוכה, רשמים
1999 - נעמי אביב, טקסט לקטלוג התערוכה, ללא מילים
1998 - דרורית גור אריה, טקסט לקטלוג התערוכה, אמן מצה רעיון
1997 - מפגש אמנים בינלאומי, אנגליה-ישראל, טקסט לקטלוג התערוכה
1995 - סורין הלר, טקסט לקטלוג התערוכה, הישרדות יומית
עיתונות

כאן, מציאות ישראלית באמנות, 2021, גיליון מס' 70, על התערוכה "העולם מלא זכירה ושיכחה" מאמר מאת דליה דנון
מעבר למראה, בלוג אינטרנטי של זיוה קורט, חם לה ב… / או רוז סלאווי, זיוה קורט
פורטפוליו, כתב עת אינטרנטי, 2017, על התערוכה "רגע של נחת" כתבה חגית פלג רותם
כאן, מציאות ישראלית באמנות, 2016, גיליון מס' 42, על התערוכה "והיא אמרה...והיא אמרה..." מאמר מאת אסד עזי
עבודת גמר,2015, מיכאל טרם ואבלין זיסמן, בית לאמנות ישראלית, באקדמית ת"א, בהנחיית ד"ר חוסני אלח'טיב שחאדה. שיתופי פעולה ביצירותיו של הצייר אסד עזי,
מטען, לחשיבה ולפעולה, 2014, צילומים, מאמר מאת קציעה עלון
נישה, לעיצוב, 2012, גיליון מס' 121, אוצרות, אורלי הופמן
רדיו FM1 רשת ב', המלצת היום "משחקים באש", 2011, מירי קרימילובסקי.
הטלוויזיה הישראלית, הערוץ הראשון, מהדורה מקומית תל אביב, "אוהבים אמנות", 2009
The Jerusalem Post,When less is more. רונן מאיר, 2003
פנים, כתב עת לתרבות חברה וחינוך,1997, גיליון מס' 3, אוצרות, דורון פולק
נשים, מעריב, הצצה לעולם אסור בורקה, 2002, נחמה פרקש
נשים, מעריב, עד היום, אבא מנסה למצוא .... 1999, רותי קדוש
המקומון, רמת גן גבעתיים, גיליון מס' 230, 1998, רעיה הנרי
סטודיו, כתב עת לאמנות, 1997, גיליון מס' 86
הערות שוליים

↑  שהות בסיטה Cite' international des
Arts
↑  האיגוד המקצועי של האמנים הפלסטיים בישראל
| --- | --- |
בקרת זהויות :  ICIA: 276326  NLI: 987007297158205171  ISNI: 0000 0004 0282 6578  LCCN: no2012033705  ULAN: 500482209  VIAF: 298750706   WorldCat (עם VIAF): 298750706
מו"פ רמת הנגב

| --- | --- |

בניין הנהלת מו"פ רמת הנגב
 מכון מחקר
 תקופת הפעילות:  1981–הווה (כ־44 שנים)
 תלמידים
 :  כ-550 (נכון ל-2019)
 מיקום
 מיקום:  מועצה אזורית רמת הנגב, ישראל ישראל
 המרכז לחקלאות מדברית
מו"פ רמת הנגב (קרוי גם מרכז ניסויים לחקלאות מדברית) הוא מכון מחקר לחקלאות מדברית הנמצא במועצה אזורית רמת נגב. המרכז מופעל בידי צוותי מומחים ממוסדות ההשכלה הגבוהה בישראל, בהם ביניהם אוניברסיטת בן-גוריון, מכון וולקני והאוניברסיטה העברית ומודרך על ידי משרד החקלאות. המרכז כולל יחידה להשתלמויות, אליה מגיעים מתלמדים מרחבי העולם.
המרכז עוסק במגוון נושאים רחב ובינתחומי, בעיקר בנושא חקלאות עם מים מליחים, כולל מערכות מקיימות וגידול מזון אורגני, חקלאות ימית, גידולי חממה מבוקרים, פיתוח זנים חדשים של ירקות ופרחים, פיתוח שיטות גידול חדשות, שיטות לניצול ושימוש חוזר במים, מחקר על השפעות ההשקיה המליחה על הקרקע והצמח, וכן ייעוץ חקלאי ותמיכה מדעית למגדלי העיזים והבקר באזור.
המרכז נמצא 30 ק"מ דרומית לבאר שבע, קרוב לשפת נחל הבשור, במקום מפגשם של שני סוגי קרקע: אדמת לס, אבק המוסע על ידי הרוח מסיני ומצפון מצרים, ואדמת חול - המשכם של חוליות אל עריש הנוצרות מסחף ובלאי של סלעים מהנילוס, המוסעים במי הים התיכון, שוקעים באזור החוף ומוסעים ברוח אל מקומם הנוכחי. אזור מרכז הניסויים לחקלאות מדברית מוגדר כמדבר, כלומר אזור בעל ממוצע משקעים של כ-90 מ"מ לשנה. המרכז קשור גם עם השדה הניסויי ליד עבדת.
ניסויים וכיווני מחקר > הגברת השימוש במים מליחים

במרכז מצויים שני סוגי מים: מי מתקן ההתפלה באשקלון בעלי מליחות נמוכה ומי בארות מקומיים בעלי מליחות גבוהה. ניתן להפיק משני מקורות אלו מים בעלי כל מליחות נדרשת. מי הבארות חמים ואת אלו מנצלים לחימום בתי הגידול, החממות ובריכות שחיה.
במסגרת המחקר והפיתוח של המועצה האזורית רמת נגב נערכים מדי שנה ניסויים בהשקיה במים מליחים הכוללים מטעי זיתים, ענבים, חוחובה, שקד, פרחי קטיף למיניהם וירקות מסוגים שונים כמו עגבניות, מלון, אבטיח, תפוח אדמה, צמחי מלחה (הלופיטים) ועוד. לשם ההשוואה נערכים ניסויי השקיה בשיטות רגילות ובאזורים אחרים, בעיקר ליד מצפה רמון.
בעקבות זאת יש כיום במועצה האזורית רמת הנגב אלפי דונם מטעי זיתים וחממות עם עגבניות שרי המושקים במים מליחים, ונפח גדול של דגים הגדלים במים מליחים.
המרכז שם דגש על גידולים אורגניים תוך ניצול שיטות הגידול במים מליחים, ללא הצורך בחומרי דישון מלאכותיים. המרכז מעודד ומדגים ניצול מלא של המים באמצעות "שרשרת משתמשים" ושילוב המערכות הצורכות מים זו אחר זו. בריכות השחיה מחוממות, אחריהן המים החמים מחממים את החממות ולאחר מכן משקים אותם. מים אלו עוברים לגידול דגים מרוכז בבריכות המכוסות, ומשם להשקית שדות הירקות במים המדושנים מן הדגים. ומשם להשקית מספוא. המספוא משמש מזון לבעלי החיים, מהם נאסף הזבל לצורך הפקת חשמל.
המחקר הנערך במרכז בודק את האפשרויות והמגבלות של גידול חקלאי במים מליחים, מחפש השפעות מבחינת טעם וריח (השפעות ארגנולפטיות) על התוצרים, ושואף להגדיל את היצע המים מן הבארות המקומיות לשימושם של חקלאי האזור. נבדקה עמידותם למליחות מים של יותר מ-25 גידולי שדה בשטח הפתוח. עד מותו ב-2006, יואל דה מלאך ערך ניסויים אלו. נערכות בדיקות רב תחומיות בנושא מליחות, המשתפים מומחי קרקע, מומחים לתכונות הצמח (פיזיולוגיה), מומחי דישון והזנת הצמח, מומחי אוטומציה ומחשוב (טכנולוגיה), ומומחים לפיתוח זנים חדשים ועמידים (גנטיקה). לשם כך נבדקת אפשרות התמיכה בצמח המושקה מדי פעם על ידי השקייתו במים מתוקים בתקופות צימוח רגישות, להגדלת סיבולת הצמח. נבדקת השפעת השקיה ממושכת במים מליחים על הקרקע. במרכז מפתחים זנים עמידים להשקיה מליחה באמצעות הכלאת זנים מתאימים מבתי גידול מליחים ברחבי העולם, ומפתחים שיטות דישון המנצלים את תנאי המליחות הקיימים ומשפרים את טיב התוצרת בסביבה זו.
במרכז פותחה שיטה מתקדמת לגידול דגים מרובה ומרוכז ברמת-על, בבריכות מים מליחים, המכוסות בפלסטיק ומסוננות באופן מתמיד במסנן ביולוגי. שתי חוות דגים מסחריות בקרבת המרכז מגדלות דגים בשיטה זו. המרכז גם חוקר ומפתח שיטות לניצול המים המדושנים המוזרמים מבריכות אלו כעודפי מים, לשם החלפתם במים טריים, או כדי לנצלם בהדרגה.
במרכז מותקנות מערכות בקרה ושליטה מתקדמות, לקביעת כמות המים והדשנים הנדרשים, עיתוי ההשקיה ופיקוח אקלימי בבתי גידול. רבות ממערכות אלו מופעלות בכח השמש.
מאז 2016 נושא גידול מבוקר וממוחשב של ירקות בחממות במים מליחים הפך לאחד מתחומי העיסוק העיקריים של המרכז. נבנו חממות מתקדמות מבוקרות ונשלטות מחשב, ובהם נלמדת בפירוט השפעת המליחות האקלים ותנאי הסביבה על טיב הפרי. הגידולים העיקריים הנבדקים: עגבניות, פלפל, מלפפון, ארטישוק, קישואים, חצילים, תבלינים טריים וצמחי מליחה (הלופיטים).
ניסויים וכיווני מחקר > פתרונות חקלאיים

המחקר והפיתוח במרכז הניסויים עוסק גם במציאת פתרונות לחקלאות כלל ארצית שאינה דווקא מדברית, תוך ניצול התנאים המדבריים המיוחדים הנמצאים בה, והשלכתה למקומות אחרים. נבדקות בין היתר אפשרויות גידולי השדה במים מליחים ללא הצורך בחיטוי הקרקע בחומרים מזהמים או מסוכנים כמו מתיל ברומיד, או על ידי חיטוי הקרקע באמצעות תחליפים עדיפים.
במרכז מפותחים ונבדקים פתרונות נוספים לחקלאות הרגילה כמו גידול על מצע מנותק תוך כדי מיחזור המים, מניעת מחלות ומזיקי קרקע באמצעות זנים חדשים או על ידי גידול ירקות על גבי כנות.
במרכז פותחה שיטה חקלאית לגידול ירקות המפחיתה מחלות עלים במידה ניכרת.
המרכז עוסק בניתוח כלכלי וחקלאי וייעוץ למגדלי פרחים, סיוע בתכנון והתאמת הביקוש להיצע, ופיתוח זני פרחים חדשים.
ניסויים וכיווני מחקר > חיפוש מוצרים או זנים חדשים

על מנת להוביל ולעמוד צעד אחד לפני השינויים התכופים בשוק החקלאי, מרכז הניסויים שואף כל העת למצוא מוצרים חקלאיים חדשים, שיטות חקלאיות וזנים חדשים, שיחליפו את הנמכר כיום או יוכלו להתמודד עם האתגרים החדשים של החקלאות המופיעים חדשות לבקרים, בדגש על עמידות בפני מחלות קרקע, חיטוי קרקע חלופי ושימוש במים מליחים. התוצאה היא שבישובי המועצה האזורית רמת הנגב עצמה מגדלים זנים ייחודיים או נדירים רבים.
נכון לשנת 2016, במחקר ופיתוח של מרכז הניסויים:
נבדקים כ-50 זנים חדשים של זיתים למאכל ולשמן, כ-40 טיפוסי רימון, 17 זני ענבי יין, וזנים חדשים של חוחובה.
נבדקת השפעת המליחות על היין המופק מענבים אלו, והשפעת ההדליה על כנות שונות בתנאי מליחות.
בין היתר נבחנים סגולותיהם של זני עגבניות, פלפל, מלון, אבטיח ותפוחי אדמה.
מאקלמים ומפתחים זנים חדשים של צמחי מליחה הגדלים במדבר (הלופיטים), ומפיקים מהם מוצרי חקלאות טריה המשווקים לייצוא.
מצמיחים את כמהת המדבר על ידי הדבקתה בתפטיר מצמחי מדבר ממיני הסוג שמשון כמו שמשון יושב או שמשון הנגב.
מגדלים רגלת הגינה תרבותית בארץ לשיווק כצמח בעל סגולות רפואיות או כתוסף מזון.
מפיקים זן תרבותי של מקור החסידה שמקורו בזן בר הגדל באזור, הנמכר כצמח מרובה נוגדני-חמצון בשוק תוספי המזון.
המרכז הבינלאומי ללימודי חקלאות מדברית

מטרת המרכז להכשיר מדריכים חקלאיים ממדינות לא מפותחות שיפיצו בארצותיהם שיטות חקלאות מתקדמת באזורים מדבריים תוך שימוש במים מליחים ומים שוליים. הלימודים מתואמים עם מוסדות ההשכלה הגבוהה בארצות מהם מגיעים הלומדים, ומוגשים כעבודת גמר בתחום לקראת התואר הנלמד. נכון ל-2019 למדו במרכז זה כ-550 משתלמים ממדינות בדרום מזרח אסיה, וייטנאם, בורמה (מינמאר) ונפאל, המשתלבים בעבודה מעשית באחד המשקים באזור או בתחנת הניסיונות, תוך כדי לימודים עיוניים במרכז.
היסטוריה

יחידה לחקר חקלאות מדברית הוקמה בקיבוץ רביבים בראשית שנות השישים על ידי יואל דה-מלאך, והיוותה את הבסיס להתפתחות מרכז הניסויים שנפתח במקומו הנוכחי בשנת 1981. בינואר 2007 הוסב שמו ל"מרכז לחקלאות מדברית על שם יואל דה-מלאך".
בשנת 2015 נפתח המרכז הבינלאומי ללימודי חקלאות מדברית, ונטבע שמו מו"פ רמת הנגב. באפריל של אותה שנה הונחה אבן הפינה לבניין החדש. בית הספר נמצא במושב כמהין.
הערות שוליים

↑  מי המוביל הארצי הם בעלי מליחות של כ-250 מ"ג מלח לליטר. כיום מים אלו נמהלים במים מתוקים ממתקן ההתפלה באשקלון אך מליחותם ברמה של 0.5 EC
↑  הבארות המקומיים הם קידוחים בעומק של כקילומטר ובהם מים בגובה 300 מטר מן התחתית. מים אלו הם בעלי מליחות של בין 1,400 ל-1,800 מ"ג מלח לליטר.
↑  נגב של צמיחה על ניצול המים החמים במרכז הניסויים (אתר מכון יד בן-צבי)
↑  מאור בוכניק, ‏גם בריא וגם נעים: מעיינות חמים, באתר ‏מאקו‏, 30 בינואר 2011
↑  נכון לשנת 2016, ברמת הנגב גדלים כ-6,000 דונם מטעי זיתים המושקים במים מליחים, כ-1,500 דונם עגבניות שרי המושקים במים מהולים, וחוות לגידול דגים במים מליחים, במשאבי שדה ובחוות רע"מ
↑  ראו בערך כמהה על שמשון יושב וכמהת שמשון, וכן כמהין ומיני שמשון הקשורים אליהם אבינעם דנין (אתר צמחיית ישראל ברשת)
↑  מים שוליים הם מים שאינם מי שתיה, כמו קולחין - מי שפכים שעברו טיהור, או מים שגידלו בהם דגים.
↑  המרכז הבינלאומי ללימודי חקלאות מדברית רמת נגב
ולדיסלב ברטושבסקי

| --- | --- |

ולדיסלב ברטושבסקי
 לידה:  19 בפברואר 1922 ורשה, הרפובליקה הפולנית השנייה 
 פטירה:  24 באפריל 2015 (בגיל 93) ורשה, רפובליקת פולין 
 מדינה:  פולין 
 מקום קבורה:  בית הקברות הצבאי פובונזקי 
 מקום לימודים:  אוניברסיטת ורשה 
 שפות היצירה:  פולנית 
 בן או בת זוג:  Zofia Bartoszewska  Antonina Mijal 
 צאצאים:  Władysław Teofil Bartoszewski 
 פרסים והוקרה:  Romano Guardini award (1995)  עיטור  מסדר הכבוד של הרפובליקה הפדרלית של גרמניה בדרגת מפקד בכיר (1997)  אזרח לשם כבוד של קרקוב (6 בפברואר 2013)  הקצין הגדול של מסדר הצלב הכפול הלבן (7 במרץ 2012)  פרס הרדר (1983)  הצלב הגדול של מסדר המופת האזרחי (2001)  פרס היינריך בראונס (1996)  פרס היינריך היינה (1996)  פרס אויגן קוגון (2002)  חסיד אומות העולם (14 בדצמבר 1965)  פרס הגשר של העיר רגנסבורג (1995)  מדליית רובר שומאן (2002)  פרס השלום של התאחדות הספרים הגרמנית (1986)  מסדר ההצטיינות של באדן-וירטמברג (1997)  Zasłużony Działacz Kultury  מדליית זהב להצטיינות בתרבות  פרס זכויות האדם האירופאי של סינטי ורומה  דוקטור לשם כבוד מאוניברסיטת פורדהם האוניברסיטה הקתולית של לובלין  עיטור מסדר העיט הלבן של פולין  פרס קיזיל  Bene Merito  אביר הצלב הגדול של מסדר הקדוש גרגוריוס  מפקד של מסדר הדוכס גדימינאס הגדול  מפקד עם כוכב של מסדר פולוניה רסטיטוטה  מסדר ההצטיינות הבווארי  צלב החופש והסולידריות  תג כבוד "למען זכויות האדם"  צלב הגבורה  הצלב הגדול דרגה ראשונה של מסדר הכבוד של הרפובליקה הפדרלית של גרמניה  אביר במסדר פולוניה רסטיטוטה  דוקטור לשם כבוד מאוניברסיטת ורשה  דוקטור לשם כבוד מאוניברסיטת גדנסק  מסדר הצלב של טרה מריאנה, דרגה ראשונה  מפקד בלגיון הכבוד 
 חתימה:   
 
ולדיסלב ברטושבסקי (בפולנית: Władysław Bartoszewski; ‏19 בפברואר 1922 – 24 באפריל 2015) היה פוליטיקאי, פעיל חברתי, עיתונאי, סופר וחסיד אומות העולם פולני.
קורות חיים

נולד והתחנך בוורשה בירת פולין.
בספטמבר 1939, בעת פרוץ מלחמת העולם השנייה, השתתף בהגנה על העיר ורשה כאלונקאי. החל ממאי 1940 עבד בקליניקה הציבורית הראשונה של הצלב האדום הפולני בוורשה. ב-19 בספטמבר 1940 נתפס במבצע חטיפות שערכו הנאצים, יחד עם עוד 2,000 אזרחים פולנים ונלקח לעבודות כפייה במחנה הריכוז אושוויץ, אליו הגיע ב-22 בספטמבר (בו קועקע בו המספר 4427). הוא שוחרר מן המחנה ב-8 באפריל 1941, תודות למאמצי הצלב האדום הפולני.
לאחר שחרורו ברטושבסקי היה חבר בתנועת המחתרת הפולנית, ארמייה קריובה, (בכינוי לודוויג). הוא לקח חלק במרד ורשה, והיה חבר בז'גוטה, ארגון מחתרת פולני שסייע ליהודים במהלך השואה. ברטושבסקי למד בין השנים 1941–1948 במחלקה ההומניסטית הסודית של אוניברסיטת ורשה לימודי מורשת פולין.
אחרי המלחמה, נאסר על ידי המשטר הקומוניסטי בברית המועצות פעמיים - בפעם הראשונה בין 1946 ו-1948 ובפעם השנייה בין 1949 ו-1954, באשמת שווא של ריגול. הוא השתחרר ב-1955. כעיתונאי עבד עבור השבועון הפולני הקתולי, טיגודניק פובשכני. עמד בראש ארגון פולני של יוצרים (1972–1982). הוא לימד היסטוריה מודרנית באוניברסיטה הקתולית בלובלין, וכן שיתף פעולה עם "רדיו אירופה החופשית". נאסר במהלך המשטר הצבאי בפולין בשנים 1981–1983.
ברטושבסקי היה שגריר פולין באוסטריה בין 1990 ל-1995, ושר החוץ הפולני מ-1995 ועד 2000. בין השנים 1997 ו-2001, ברטושבסקי היה סנטור בסנאט הפולני, הבית העליון של הפרלמנט הפולני. משנת 2007 ועד פטירתו כהן כשר במשרד ראש הממשלה, ובמסגרת תפקיד זה היה אחראי על קשריה של פולין עם ישראל וגרמניה. מאז יוני 2001 ועד פטירתו שימש כיושב ראש ארגון שמטרתו הנצחת קורבנות עבר של מלחמות והוצאות להורג. בנוסף, היה יושב הראש של מועצת אושוויץ העולמית.
ברטושבסקי נחשב לידיד אמת של מדינת ישראל והעם היהודי, וב-4 במאי 2015, יום קבורתו בוורשה, ציינה הכנסת את פטירתו בדברים שנשא לזכרו במליאה יו"ר הכנסת יולי אדלשטיין בנוכחות ראש הממשלה בנימין נתניהו ושגריר פולין יאצק חודורוביץ'.
פרסים

במהלך השנים 1983–1990, ברטושבסקי היה מרצה אורח במינכן, אישטאט ואאוגסבורג. הוענקו לו תארים אקדמאיים רבים, ביניהם פרופסור, תואר אותו קיבל ב-1983 מממשלת מדינת בוואריה. כמו כן, נשא תואר דוקטור לשם כבוד בארבע אוניברסיטאות. ב-1986 הוא קיבל את צלב המפקדים על ידי נשיא הממשלה הפולנית הגולה על פועלו בתחום היחסים של פולין והיהודים. ב-1995 הוא קיבל את מסדר העיט הלבן, וב-2001 הוענק לו הצלב הגדול של מסדר מנט, בשל תרומתו לפיוס הגרמנים, הפולנים והיהודים.
הוא היה מהפולנים הראשונים שקיבלו את מדליית חסיד אומות העולם בירושלים בשנת 1963. את התואר קיבל משום שהיה פעיל בהעברת מידע לממשלה הגולה של פולין, שכלל פרטים על הטרור הנאצי כנגד העם הפולני ועל מצב היהודים. ב-1991 העניקה לו מדינת ישראל אזרחות כבוד. בשנת 2008 ליווה ברטושבסקי את ראש ממשלת פולין דונלד טוסק בביקורו בישראל.
פרסומים

1968 Warsaw Death Ring: 1939-1944, Interpres.
1969 Righteous Among Nations: How Poles Helped the Jews 1939-1945, ed. with Zofia Lewin, Earlscourt Pub, UK, ISBN 033342378X.
1970  The Samaritans: Heroes of the Holocaust, ed. with Zofia Lewin, Twayne Publishers, New York.
1988 The Warsaw Ghetto: A Christian's Testimony, Beacon Press, ISBN 0807056022.
1991 The Jews in Warsaw: A History, ed. with Antony Polonsky, Blackwell Publishing, ISBN 1557862133.
1991 The Convent at Auschwitz, George Braziller, ISBN 0807612677.
ראו גם

הצלת יהודים במהלך השואה
הערות שוליים

↑  העץ לכבוד ז'גוטה
↑  מקבלי התואר דוקטור כבוד מאוניברסיטת חיפה, אוניברסיטת חיפה
↑  ראש ממשלת פולין ביקר ביד ושם, באתר יד ושם
| --- | --- |
בקרת זהויות :  NLI: 987007258358505171  PLWABN: 9810624787605606  BIBSYS: 90573167  BNE: XX1199601  BnF: cb120376890 (data)  CiNii: DA03787528  GND: 118652907  ISNI: 0000 0001 2145 0789  LCCN: n50018652  LNB: 000110184  MusicBrainz: df85310d-8fcc-431e-88f5-cf101d9ef7cb  NKC: jn20020213002  NSK: 000690668  NTA: 069688079  RERO: 02-A002973653  SELIBR: 285507  SNAC: w66q57ms  SUDOC: 028566807  VcBA: 495/122713  VIAF: 100171950   WorldCat (עם VIAF): 100171950
עונת 2019/2020 ב-NBA
שינויים בסגלי הקבוצות > חילופי מאמנים

| תאריך מינוי> לפני תחילת העונה | קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה | סימוכין> לפני תחילת העונה |
| --- | --- | --- | --- | --- |
| 14 באפריל 2019 | סקרמנטו קינגס | לוק וולטון | דייב ייגר |  |
| 3 במאי 2019 | פיניקס סאנס | מונטי ויליאמס | איגור קוקושקוב |  |
| 11 במאי 2019 | לוס אנג'לס לייקרס | פרנק ווגל | לוק וולטון |  |
| 13 במאי 2019 | קליבלנד קאבלירס | ג'ון ביליין | לארי דרו |  |
| 11 ביוני 2019 | ממפיס גריזליס | טיילור ג'נקינס | ג'יי. בי. ביקרסטאף |  |
במהלך העונה
| 6 בדצמבר 2019 | ניו יורק ניקס | מייק מילר | דייוויד פיזדייל |  |
| 19 בפברואר 2020 | קליבלנד קאבלירס | ג'יי. בי. ביקרסטאף | ג'ון ביליין |  |
| 7 במרץ 2020 | ברוקלין נטס | ז'אק ווהן | קני אטקינסון |  |
שינויים בסגלי הקבוצות > שחקני NBA בולטים שפרשו ממשחק

| תאריך הודעה | שחקן | קבוצה אחרונה ב-NBA | עונות ב-NBA | סימוכין |
| --- | --- | --- | --- | --- |
| 17 בספטמבר 2018 | דוויין וייד | מיאמי היט | 16 |  |
| 2 במרץ 2019 | צ'אנינג פריי | קליבלנד קאבלירס | 13 |  |
| 10 באפריל 2019 | דירק נוביצקי | דאלאס מאבריקס | 21 |  |
| 10 ביוני 2019 | טוני פארקר | שארלוט הורנטס | 18 |  |
| 28 ביוני 2019 | דארן קוליסון | אינדיאנה פייסרס | 10 |  |
| 29 באוגוסט 2019 | זאזה פאצ'וליה | דטרויט פיסטונס | 16 |  |
| 13 בספטמבר 2019 | שון ליווינגסטון | גולדן סטייט ווריורס | 15 |  |
| 17 באוקטובר 2019 | לואול דנג | מינסוטה טימברוולבס | 15 |  |
| 4 בנובמבר 2019 | חוסה קלדרון | דטרויט פיסטונס | 14 |  |
| 26 בדצמבר 2019 | זאק רנדולף | סקרמנטו קינגס | 17 |  |
| 16 בפברואר 2020 | מרצ'ין גורטאט | לוס אנג'לס קליפרס | 12 |  |
שינויים בסגלי הקבוצות > שחקנים חופשיים בולטים

| תאריך חתימה | שחקן | קבוצה חדשה | קבוצה קודמת | סימוכין |
| --- | --- | --- | --- | --- |
| ‏ 6 ביולי 2019 | דמרקוס קאזינס | לוס אנג'לס לייקרס | גולדן סטייט ווריורס |  |
| ‏ 6 ביולי 2019 | דיאנדרה ג'ורדן | ברוקלין נטס | ניו יורק ניקס |  |
| ‏ 7 ביולי 2019 | קיירי אירווינג | ברוקלין נטס | בוסטון סלטיקס |  |
| ‏ 7 ביולי 2019 | בויאן בוגדנוביץ' | יוטה ג'אז | אינדיאנה פייסרס |  |
| 8 ביולי 2019 | ריקי רוביו | פיניקס סאנס | יוטה ג'אז |  |
| 9 ביולי 2019 | ג'וליוס רנדל | ניו יורק ניקס | ניו אורלינס פליקנס |  |
| ‏ 10 ביולי 2019 | אל הורפורד | פילדלפיה 76' | בוסטון סלטיקס |  |
| ‏ 10 ביולי 2019 | קוואי לנארד | לוס אנג'לס קליפרס | טורונטו ראפטורס |  |